Komisijos reglamentas (EB) Nr. 206/96
1996 m. vasario 2 d.
iš dalies keičiantis Reglamentą (EB) Nr. 97/95, nustatantį išsamias Tarybos reglamento (EEB) Nr. 1766/92 taikymą dėl minimalių kainų ir kompensacijų, išmokėtinų bulvių augintojams, bei Tarybos reglamento (EB) Nr. 1868/94, nustatančio bulvių krakmolo gamybos kvotų sistemą, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. liepos 27 d. Tarybos reglamentą (EB) Nr. 1868/94, nustatantį bulvių krakmolo gamybos kvotų sistemą [1], su paskutiniais pakeitimais, padarytais Reglamentu (EB) Nr.1863/95 [2], ir ypač jo 8 straipsnį,
atsižvelgdama į 1988 m. liepos 25 d. Tarybos reglamentą (EEB) Nr. 2503/88 dėl muitinės sandėlių [3] ir ypač į jo 18 straipsnį,
kadangi Komisijos reglamentas (EB) Nr. 97/95 [4] su paskutiniais pakeitimais, padarytais Reglamentu (EB) Nr. 1949/95 [5], nustato išsamias Tarybos reglamento (EEB) Nr. 1766/92 [6] su paskutiniais pakeitimais, padarytais Reglamentu (EB) Nr. 1863/95 [7] dėl minimalių kainų ir kompensacijų, išmokėtinų bulvių augintojams, bei Tarybos reglamento (EB) Nr. 1868/94, nustatančio bulvių krakmolo gamybos kvotų sistemą, taikymo taisykles;
kadangi produktams, kuriems taikomos laikymo muitinės sandėlyje priemonės, gali būti taikomos tik tam tikros standartinės operacijos, išvardintos Komisijos reglamento (EEB) Nr. 3665/87 [8] su paskutiniais pakeitimais, padarytais Reglamentu (EB) Nr. 1384/95 [9], 28 straipsnio 4 dalyje; kadangi leistinos operacijos, išskyrus pirmiau minėtame straipsnyje numatytas operacijas, yra aiškiai nustatytos kiekvienam atitinkama sektoriui;
kadangi, siekiant geriau valdyti turimus sandėliavimo pajėgumus eksportui skirtam neperdirbtam krakmolui, kuris laisvai laikomas saugykloje, sandėlyje arba uosto saugykloje, iš anksto taikant grąžinamųjų išmokų mokėjimo tvarką, turi būti suteikta teisė toje pačioje saugykloje arba sandėlyje laikyti kelias partijas produktų, kurie klasifikuojami toje pačioje nomenklatūros subpozicijoje, naudojamoje eksporto grąžinamosioms išmokoms; kadangi, vis dėlto, ši teisė turi būti suteikiama tik Bendrijos produktams;
kadangi Reglamento (EB) Nr. 97/95 16 straipsnio 1 dalyje nustatyta nuobaudų skalė turi būti peržiūrėta atsižvelgiant į muitus, taikomus pagal naują bendrąjį muitų tarifą;
kadangi Reglamente (EB) Nr. 97/95 taip pat yra nurodyta, kaip elgtis su dalinėmis kvotomis tų krakmolo gamybos įmonių, kurios susijungia, keičia nuosavybės formą arba nutraukia prekybą; kadangi labai svarbu išvengti po susijungimo atsiradusių dalinių kvotų pakeitimo, nes jis gali pakenkti bulvių augintojų interesams; kadangi valstybėms narėms turi būti leidžiama dalines kvotas paskirstyti ne tiesiogiai susijungiančioms, bet kitoms krakmolo gamybos įmonėms;
kadangi šiame reglamente numatytos priemonės atitinka Grūdų vadybos komiteto nuomonę;
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 97/95 iš dalies keičiamas taip:
1) Po 15 straipsnio pridedamas 15a straipsnis:
"15a straipsnis
Jeigu krakmolo gamybos įmonės pagamintas neperdirbtas krakmolas yra laisvai laikomas pagal muitinės sandėliavimo arba laisvosios zonos procedūrą, iš anksto numatytai grąžinamajai išmokai, kaip nurodyta Tarybos reglamente (EEB) Nr. 565/80 [10], toks krakmolas, be jam taikomų Reglamento (EEB) Nr. 3665/87 28 straipsnio 4 dalyje nurodytų operacijų, taip pat gali būti maišomas toje pačioje sandėliavimo vietoje su kitais krakmolais, jeigu jie klasifikuojami toje pačioje nomenklatūros subpozicijoje, naudojamoje eksporto grąžinamosioms išmokoms, turi vienodas technines charakteristikas, atitinka eksporto grąžinamųjų išmokų skyrimui nustatytas sąlygas ir kuriems taip pat yra taikoma Reglamente (EEB) Nr. 3665/87 arba Reglamente (EEB) Nr. 565/80 numatyta tvarka."
2) 16 straipsnio 1 dalis pakeičiama taip:
"1. Neperdirbto krakmolo ar kitų antrinių produktų, išvardintų Komisijos reglamento (EB) Nr. 1518/95 [*] OL L 147, 1995 6 30, p. 55. priede arba patenkančių į Komisijos reglamento (EB) Nr. 1222/94 [**] OL L 136, 1994 5 31, p. 8. taikymo sritį, kiekiams, kurie pagal 14 straipsnio 1 dalies antrąją pastraipą laikomi realizuotais vidaus rinkoje, yra taikoma vienodo dydžio suma, apskaičiuota vienai tonai neperdirbto krakmolo ir lygi vienos tonos krakmolo, kurio KN kodas 11081300, bendrajam muitų tarifui, taikomam prekybos metams, per kuriuos buvo pagamintas krakmolas arba antriniai produktai, pridėjus 10 %."
3) Prie 17 straipsnio pridedama 4 dalis:
"4. Jeigu, taikant 1a dalį, vienos arba kelių susijungusių krakmolo gamybos įmonių fabrikai nutraukia gamybą, ir dėl to gali rimtai sutrikti nuolatinis krakmolo gamybai skirtų bulvių auginimas anksčiau šią įmonę arba įmones bulvėmis aprūpindavusioje vietovėje:
- valstybė narė gali pareikalauti, kad susijungusi įmonė valstybei narei perduotų pradžioje įmonei, kurios fabrikai nutraukė gamybą, paskirtą dalinę kvotą, ir
- visas kvotas, perduotas pagal pirmąją įtrauką, valstybė narė gali iš naujo paskirstyti kitoms krakmolo gamybos įmonėms, kurios įsipareigoja gaminti krakmolą atitinkamoje vietovėje."
2 straipsnis
Šis reglamentas įsigalioja trečiąją dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. vasario 2 d.